钦定古今图书集成/理学汇编/学行典/第196卷 > 吴玺
## 钦定古今图书集成/理学汇编/学行典/第196卷 > 吴玺

按《四川总志》：“吴玺，阆中人。至行高洁，家贫力学，言动
不苟。中弘治二年经魁，历任陜西岐山县教谕，课士
辛勤，奔母丧，徒跣泣血，庐于墓所，植柏数百株。初，墓
所无泉，忽有泉涌出，既又生三异木，一盘根为龙蛇
状，一为飞鹤形，一为蟾蜍状。教谕毛秀拟为四异，曰
‘地涌甘泉，木形飞鹤，龙蛇效灵，蟾蜍标异，因为诗以’”
表之。服阕，升国子助教。大司成署其考曰：“学问足以
成物，孝廉足以范俗。”未几，取风宪，以拙于徇时，授随
州知州，不果大用。所著有《青峰集》，藏于家。